S-954/2011

Mál þetta, sem dómtekið var 8. nóvember 2011, er höfðað með ákæru ríkissaksóknara, útgefinni 14. júlí 2011, á hendur K-kvk-þgf K-kvk-þgf Þ-kvk-þgf, kt. 000000-0000, Kirkjugerði 15, Vogum

„fyrir eftirtalin brot:

I.

Umferðarlagabrot með því að hafa laugardaginn 26. júní 2010, ekið bifreiðinni UM-382 með 106 km hraða á klst. norður Reykjanesbraut við Molduhraun, Hafnarfirði, þar sem leyfður hámarkshraði er 70 km á klst.

Telst þetta varða við 1. mgr., sbr. 3. mgr. 37. gr., sbr. 1. mgr. 100. gr. umferðarlaga nr. 50/1987.

II.

Umferðar- og fíkniefnalagabrot með því að hafa fimmtudaginn 20. janúar 2011, ekið bifreiðinni TX-263 án þess að hafa ökuskírteini meðferðis og undir áhrifum áfengis (vínandamagn í lofti mældist 0,40 mg/l) um Melabraut í Hafnarfirði og haft í vörslum sínum 6,02 g af amfetamíni.

Telst þetta varða við 1. mgr., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga og 2. mgr., sbr. 5. og 6. gr. laga um ávana- og fíkniefni nr. 65/1974.

III.

Rangar sakargiftir, með því að hafa er lögregla hafði afskipti af ákærðu eins og lýst er í II. ákærulið, og aftur á lögreglustöðinni við Flatahraun í Hafnarfirði, skýrt lögreglu rangt frá nafni sínu og kennitölu en ákærða gaf upp nafn systur sinnar, S-kvk-ef F-kvk-ef Þ-kvk-ef, kt. 000000-0000, og ritaði nafn hennar undir upplýsingablað dóms- og kirkjumálaráðuneytisins handa handteknum, upplýsingablað um ölvunarakstur, skráningarblað vegna öndunarsýnis, upplýsingablað vegna sviptingar ökuréttar til bráðabirgða og vettvangsskýrslu vegna ætlaðs fíkniefnabrots og þannig komið því til leiðar að S-kvk-nf var svipt ökuréttindum til bráðabirgða frá 20. janúar 2011.

Telst þetta varða við 148. gr. almennra hegningarlaga nr. 19/1940.

IV.

Umferðarlagabrot, með því að hafa 21. janúar 2011, ekið bifreiðinni MM-669 undir áhrifum ávana- og fíkniefna (í blóði 100 ng/ml. amfetamín) inn á bifreiðastæði við Suðurhlíð í Reykjavík.

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

V.

Fíkniefnalagabrot með því að hafa allt til 6. febrúar 2011 haft í vörslum sínum 0,97 g af maríhúana sem fannst í handtösku ákærðu í bifreið sem stödd var við skemmtistaðinn Ránna í Keflavík og 5,85 g af amfetamíni sem ákærða afhenti lögreglu á skemmtistaðnum Ránni.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. laga nr. 50/1987. Þá er þess krafist að framangreind 6.02 g af amfetamíni, 0,97 g af maríhúana og 5,85 g af amfetamíni verði gerð upptæk samkvæmt 6. mgr. 5. gr. laga um ávana- og fíkniefni og 2. mgr. 14. gr. reglugerðar um ávana- og fíkniefni og önnur eftirlitsskyld efni.“

Málið er einnig höfðað með ákæru lögreglustjórans á höfuðborgarsvæðinu, útgefinni 16. ágúst 2011, á hendur ákærðu „fyrir eftirtalin umferðar- og fíkniefnalagabrot á árinu 2011,

Umferðarlagabrot, með því að hafa ekið bifreiðinni NF-181 svipt ökuréttindum auk annars sem hér greinir:

1. Laugardaginn 23. apríl, í Reykjavík, ófær um að stjórna henni örugglega vegna áhrifa ávana- og fíkniefna (amfetamín í blóði mældist 260 ng/ml og kódein 180 ng/ml) um bifreiðastæði við Garðsapótek á Sogavegi.

Mál nr. 007-2011-23886

2. Laugardaginn 4. júní, í Hafnarfirði, ófær um stjórna henni örugglega vegna áhrifa ávana- og fíkniefna (amfetamín í blóði mældist 515 ng/ml) um Flatahraun uns lögregla stöðvaði aksturinn skömmu síðar.

Mál nr. 007-2011-34071

Fíkniefnalagabrot, með því að hafa:

3. Í sama skipti og greinir í 2. lið haft í vörslum sínum 4,40 grömm af amfetamín (sic.) sem lögregla lagði hald á.

Mál nr. 007-2011-34071

Teljast brot í 1. og 2. lið varða við 1., sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987 sbr. 5. gr. laga nr. 66/2006 og brot í 3. lið varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr. sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. gr. og 26. gr. laga nr. 44/1993 og 18. gr. laga nr. 66/2006. Jafnframt er þess krafist að framangreind fíkniefni verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001.“

Um málavaxtalýsingu er skírskotað til ákæru.

Ákærða játaði brot sín skýlaust fyrir dóminum eins og þeim er lýst í ákæru. Þykir með játningu ákærðu sem á sér stoð í gögnum málsins sannað að ákærða hafi gerst sek um þá háttsemi sem ákært er fyrir og eru brot ákærðu rétt heimfærð til refsiákvæða í ákærunni.

Samkvæmt framlögðu sakavottorði gekkst ákærða hinn 25. janúar 2011 undir lögreglustjórasátt, 360.000 króna sekt og sviptingu ökuréttar í 12 mánuði frá 25. janúar 2011 fyrir ölvunarakstur, akstur undir áhrifum fíkniefna og fíkniefnalagabrot.

Brot ákærðu í I.-IV. lið ákæru, útgefinnar 14. júlí 2011, eru framin áður en ákærða gekkst undir áðurgreinda lögreglustjórasátt. Ber því að dæma ákærðu hegningarauka við sáttina, sbr. 78. gr. almennra hegningarlaga að því er þau brot varðar. Ákvarða ber refsingu ákærðu í samræmi við ákvæði 77. gr. sömu laga. Við ákvörðun refsingar er litið til þess að ákærða hefur játað brot sín greiðlega. Þá er litið til þess að með brotum sínum í 1. og 2. lið ákæru, útgefinnar 16. ágúst 2011, hefur ákærða ítrekað brot sitt gegn 45. gr. umferðarlaga nr. 50/1987. Með hliðsjón af framangreindu þykir refsing ákærðu hæfilega ákveðin 45 daga fangelsi. Í ljósi þess að skammt er síðan sakarferill ákærðu hófst og að hún kveðst nú hafa snúið við blaðinu og tekið upp betri lifnaðarhætti, þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga.

Ákærða er svipt ökurétti í tvö ár og fimm mánuði frá 25. janúar 2012 að telja.

Ákærða sæti upptöku á 16,27 g af amfetamíni og 0,97 g af maríhúana.

Ákærða greiði 593.548 krónur í sakarkostnað, þ.m.t. þóknun skipaðs verjanda síns, G-kk-ef S-x-x R-kk-ef hdl., sem þykir hæfilega ákveðin 125.500 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, K-kvk-nf K-kvk-nf Þ-kvk-nf, sæti fangelsi í 45 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti í tvö ár og fimm mánuði frá 25. janúar 2012 að telja.

Ákærða sæti upptöku á 16,27 g af amfetamíni og 0,97 g af maríhúana.

Ákærða greiði 593.548 krónur í sakarkostnað, þ.m.t. þóknun skipaðs verjanda síns, G-kk-ef S-x-x R-kk-ef hdl., 125.500 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 22. nóvember 2011.